Buyon, Karkararua ken Karkarna a Datdatlag
Blog ti panagpanunotko ken padasko maipanggep ti buyon, karkararua ken karkarna a datdatlag. Pamuidanko ditoy ket agpabus-oy kadakuayo ti istoriak ti kastoy a tema tapno masungrodan ti pagsasao nga Iloko.
Monday, May 13, 2013
Techonocrati
Tuesday, March 19, 2013
Baro nga App iti Google Play
FEATURE SUMMARY* Text adapted to one of four life categories
* Select between the three-coin and the yarrow-stalk method or input your own hexagram
* Changing lines result in a "transitional" hexagrams
* Instructions on how to cast a hexagram using three coins and yarrow stalks
* Save readings
* Add your own notes
* Help documentation
* Send your reading via e-mail (forthcoming)
LANGUAGES* English
* Spanish (forthcoming)
YIJINGThe "YiJing" (or "I Ching") otherwise know as "The Book of Changes" is one of the oldest Chinese texts dating back to the Shang dynasty. It contains a method of fortune telling. Within the the YiJing are the descriptions of, and commentaries on, a set of 64 configurations of six lines known as "hexagrams".
Monday, October 22, 2012
Immun-una a Kapadasanko
Idi 1982, napanak a nakibalay kada iketko ken ni lolak iti bassit a talon ti prambuesas ti lima nga acre iti Port Orchard, Washington. Immakarak kadakuada ta pinaypaysok ti tulagmi kadaydi ulitegko. Sinasulsodennak no kayatko ti makibalay kada iketko no addanto ti mapasamak kaniana. Awan met la ti ammok maipapan iti patay gapu ta tallo wenno upat ti tawenko idi, isu nga immanamongak. Nagtudo daydi nga aldaw nga tartarikenna dagiti prambuesas sa iti nabiit nagpanpanateng. Natay iti pneumonia kadaydi a tawen.
Idi nagigyanak dita, kanayonak a saan a makagin-awa idiay baba ti balay. Nagsuksokan met daydi ulitegko ti baba nga nagbaybayag a nagbuybuya iti basketball idiay dakkel a TV-na a Zenith. Impangato ni iketko diay TV idiay sala idi naggigyanakon dita.
Agbuybuyakami ni iketko iti TV daydi a rabii. Ni lolak met natnaturogen iti siledna. Ti malagipko ket agay-ayam dagiti Seattle Super Sonics, diay paborito daydi ulitegko. Intuno ti ngalay ti ayam, rimmuar ti napigsa nga angot ti Vick’s VapoRub a naggapu iti agdanan. Napigsa la unay ti banglona a kas la adda ti impaasideg ti garrapon iti agongko. (Idi damdamona nga nagsakit daydi ulitegko, inyagasda iti Vick's tapno makaanges.) Bayat a nagbayagen ti angot, timmakder gayam ti dutdot ti likod ti tengngedko. Ni Iketko met natamingna ti angot sa nagrugi a nagsao, ”Honey, naimbagkami met. Aginanaka koma. Agsublikan.” Apagleppasna ket nagawanen ti angot. Naturogkami a dagus a kas dagiti dadduma a rabii; saanmi pinalpas ti ayam.
Saanmi a paspasaray nagtungtungan ti napasamak. Agaliwangwangak ngem malagipko laeng nga imbaga ni iketko kenni lolak iti bigat. No kasasaomi ti kakabagianmi wenno gaygayyemmi, paspasaray isu ti nagsaritaanmi. Gapu ta ubingak, saanko a naawatan ti napasamak. Ngem, idinto nakapadasak iti agparpareho a datdatlag, limmaing ti panagawatko itan.
Agsipud ta adda pamuidanda, agbati ti kararua no dadduma. Ti kaudian a biangna idi natay ket dagiti {berries}; baka isu ti pamuidan. Isu nga agbati idiay naipangpangrunana a paset ti balay: diay baba. Immuli daydi a rabii ta addan dita ti TV-na ken agbuybuyakami ti paboritona nga ay-ayam.
Manipud idi pimmanawakon, nangegko pay ti pagistoriaan maipanggep ti kaaddana, aglalo idiay baba. Idi nagasawan manen ni iketko ket kinita ti asawana diay baba - silulukat gayam amin a silaw, ngem awan met la ti bimmaba. Maysa a kasinsinko, idi nagigyanda idiay, ket impadamagna ken ni nanangna nga addansa ti bimmaba a kalbo a lakay a gumatang iti prambuesas. Naasdaw met ni nanangna ta naghusto ti imbagana iti itsura daydi ulitegko. Dayta a kasinsin manen ket nakakita idi minsan pay iti lakay, nakakallugong ken naka-overall, a simrek idiay battit a balay ti bomba nga akinigid ti pusawan nga asideg ti balayda. Idi maysa a Thanksgiving, adda a nakakita a kabagianko iti itsurana daidi ulitegko a nakiabay kaniana iti dakkel a sarming.
Nabayagen nga awan ti nangegko a nakakita kaniana kadagitoy a tawen. Sapay koma ta aginanan ti kararuana iti kappia.
Tuesday, October 16, 2012
Monday, October 15, 2012
Kaso ti Pasahero nga Al-alia
Adda ababa a rangtay iti West Seattle nga agrukrukod iti nailet, ngem adalem, a baw-ang asideg iti Admiral Theater. Ti sarsarita kano makakitkita dagiti gamgamgamit iti itsura ti maysa daydi nagpakamatay a limmagto sada nagdisso idiay kalsada iti baba. Agmatmata kano pay 'toy nakakaasi a kararua kadagiti tattao idiay aplaya ti nakapatayanna. Ti kaabayna met aso a simmurot kenni amona aginggana't nagkaysa a biag.
Arig dagiti babbaro ken babbalasang, kabisado da Mike, ni kabagianna ken dua a gayyemda a babbai daytoy nga istoria ket nagbirbirokda iti nalaka a palinglingayanda kadaydi a rabii. Idi alas tres ti parbangon, dida met bukbukod a simmangpet. Kakuyogda ket dadduma a tattao a nakangeg kadaydiay nga istoria sa nakaparada ti luganda iti igid ti umis-isu a kalsada.
Idinto nga saanda met da Mike ken dagiti pasaherona a nakakita iti al-alia kalpasanda nagbayag a naguray, nagrugida a laisen diay ispiritu bayatda kinarkarit nga agpadlaw sada rinabrabak. Idi pinanawanda Mike diay nagparadaanda, nagrugin dagiti babbai idiay likod nga agririaw iti buteng gapu ta ti ballaetda a dua ket naap-apnutan a kas adda ti nagtugtugaw - Kinumbidadansa la ketdin diay ispiritu iti uneg ti lugan!
No diay lalaki nga adda asona wenno saan, awan uray maysa kanitoda a makakeddeng. Impaigid ni Mike diay lugan a dagos idiay kalsada. Iti kaparparadana, awan a pulos ti makapagsardeng iti panagpanawda nga upat. Kalpasanda a nagtanang sada intured ti riknada a makasubli idiay lugan, sinipasipda diay likod a tugaw, diay tengngana, ket nagnadnaden. Uray man, nagbayagda pay bassit sakbay nga immunegda iti lugan sada nagawid.
[Inar-aramat ti parbo a nagan tapno masalakniban ti kinapaknian dagiti tattao. Inaramat it istoria babaen palubos.]
Copyright © 2012 ni Joseph S. Maza. Amin a karbengan ket naikutan.
ilo_Latn ilo_Latn eng_Latn scn_Latn eng_Latn ilo_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn eng_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn eng_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn